
[bookmark: _Hlk233017383][bookmark: _Hlk136878141][bookmark: _Hlk136849556]«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ 
ՀՈԻՆԻՍԻ 11-Ի N 839-Լ ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ
[bookmark: _Hlk137028366][bookmark: _Hlk233017634]1. Անհրաժեշտությունը - «Հայաստանի Հանրապետության կառավարության 2026 թվականի հունիսի 11-ի N 839-Լ որոշման մեջ լրացումներ և փոփոխություններ կատարելու մասին Կառավարության որոշման նախագծի (այսուհետ՝ նախագիծ) ընդունումը պայմանավորված է Կառավարության 2026 թվականի հունիսի 11-ի N 839-Լ որոշմամբ հաստատված Հայաստանի Հանրապետության տարածքից թարմ պտղի և սննդամթերքի ու խմիչքի առանձին տեսակների արտահանման աջակցության միջոցառման (այսուհետ՝ Միջոցառում) շրջանակներում թզի և դեղձի իրացման խնդիրը մեղմելու անհրաժեշտությամբ։
2. Ընթացիկ իրավիճակը և խնդիրները – Ընթացիկ տարում սպասվում է թզի և դեղձի առատ բերք, որի իրացման խնդիրը կարգավորելու նպատակով Միջոցառման շրջանակներում փոխհատուցում է տրամադրվում արտահանվող դեղձի, օգոստոսի 1-ից նաև արտահանվող թզի 1 կիլոգրամի համար։ Թզի պահման կարճ ժամկետներով և արտահանման երկար լոգիստիկ երթուղիներով պայմանավորված խնդիրներ են առաջացել մասնավորապես՝ Սյունիքի մարզում արտադրված թզի բերքի իրացման հարցում։
Մյուս կողմից չրերի, մուրաբաների, ջեմերի, հյութերի և դեղձի խյուսի արտադրության համար առկա է թզի և դեղձի որոշակի պահանջարկ, սակայն բարձր գնով պայմանավորված վերամշակման նպատակով մթերվող բերքի քանակները փոքր են։ Չոր միրգ արտադրող տնտեսավարողների կողմից տրամադրված տեղեկատվության համաձայն ԵՄ շուկայում թուրքական, ուզբեկական և տաջիկական չոր մրգերը շուրջ 2 դոլար ցածր արժեքով են վաճառվում։ Թզի և դեղձի մթերման ծավալներն ավելացնելու և դրանց վերամշակումից ստացվող արտադրանքի մրցունակությունն ապահովելու նպատակով անհրաժեշտ է փոխհատուցում տրամադրել վերամշակման համար մթերվող բերքի համար։ 
[bookmark: _Hlk137486072]3. Կարգավորման նպատակը և բնույթը – Նախագծով առաջարկվում է Միջոցառման շրջանակներում 2026 թվականի օգոստոսի 18-ից մինչև սեպտեմբերի 1-ը փոխհատուցում տրամադրել՝
[bookmark: _Hlk233029324]       -  վերամշակման նպատակով Սյունիքի մարզից մինչև 400 տոննա քանակությամբ մթերվող թզի յուրաքանչյուր 1 կիլոգրամի համար 125 ՀՀ դրամի չափով,
       -   վերամշակման նպատակով Հայաստանի Հանրապետության տարածքից մթերվող դեղձի յուրաքանչյուր 1 կիլոգրամի համար 125 ՀՀ դրամի չափով,
        - սահմանել, որ Միջոցառման շրջանակներում վերամշակման նպատակով դեղձի և թզի մթերումներ իրականացնող տնտեսավարող սուբյեկտների մթերման կետերում մթերումների գործընթացի մշտադիտարկումը կատարվում է Հայաստանի Հանրապետության մարզպետների աշխատակազմերի կողմից, 
        - վերամշակման նպատակով մթերված արտադրանքի դիմաց փոխհատուցման տրամադրման համար սահմանվում է, որ դիմումին կից ներկայացվում են վերամշակման նպատակով մթերված (գնված) արտադրանքի քանակի և արժեքի վերաբերյալ տեղեկությունը՝ համաձայն N 3 ձևի և մթերումը (գնումը) հավաստող փաստաթղթերի պատճենները։
4. Նախագծի մշակման գործընթացում ներգրավված ինստիտուտները և անձինք –Նախագիծը մշակվել է Էկոնոմիկայի նախարարության կողմից՝ թուզ և դեղձ արտադրող և վերամշակող տնտեսավարողների ներկայացուցիչների մասնակցությամբ կայացած քննարկումների ընթացքում վերջիններիս կողմից ներկայացված առաջարկությունների հիման վրա: Նախագծի մշակմանն այլ  ինստիտուտներ և անձինք չեն մասնակցել: 
5. Ակնկալվող արդյունքը – Նախագծի ընդունման արդյունքում որոշակիորեն կմեղմվեն թզի և դեղձի իրացման հետ կապված խնդիրները և իրացման շուկաներում կբարձրանա դրանց վերամշակումից ստացվող արտադրանքի մրցունակության մակարդակը։ 
6. Ներկայացվող հարցի կապակցությամբ լրացուցիչ ֆինանսական միջոցների անհրաժեշտությունը և Հայաստանի Հանրապետության պետական բյուջեի եկամուտներում և ծախսերում սպասվելիք փոփոխությունները – Նախագծի ընդունման դեպքում անհրաժեշտ փոխհատուցման տրամադրման օգոստոս ամսվա չափը գնահատվում է շուրջ 425 մլն դրամ, որը հաշվարկվել է 2026 թվականի օգոստոսի 18-ից մինչև սեպտեմբերի 1-ը մթերման ենթակա շուրջ 400 տոննա թզի և 3000 տոննա դեղձի կանխատեսվող ծավալների համար տրամադրվող փոխհատուցման չափերով։ 
7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ - Կառավարության 2021-2026 թվականների ծրագրի «2 ՏՆՏԵՍՈՒԹՅՈՒՆ» կետի Կառավարության տնտեսական քաղաքականության նպատակների 3-րդ` «արտահանումը խթանող պայմանների ապահովումն ու միջավայրի ձևավորումը» պարբերության, նույն կետի «Արտաքին տնտեսական քաղաքականություն և  արտահանման խթանում» բաժնի 1-ին՝ «Արտադրողականության աճի շնորհիվ արտադրության ծավալների ավելացումը ենթադրում է նաև իրացման, այդ թվում՝ արտահանման ծավալների աճ։ Արդյունաբերության երկարաժամկետ մրցունակության տեսանկյունից Կառավարությունը քայլեր է ձեռնարկելու ինչպես տեղական, այնպես էլ միջազգային շուկաներում տարատեսակ տեղական արտադրանքների ներկայացվածության, արտահանման շուկաների դիվերսիֆիկացման և արտահանման խթանման ապահովման և զարգացման ուղղությամբ։», «2.4 Գյուղատնտեսություն» բաժնի 1-ին պարբերությաններից (հղում՝ https://www.arlis.am/Annexes/6/2021_N1363hav.pdf, 22-րդ, 27-րդ և 36-րդ էջեր), ինչպես նաև Կառավարության 2021 թվականի նոյեմբերի 18-ի N 1902-Լ որոշումով հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրի Էկոնոմիկայի նախարարության բաժնի «5.3 ՀՀ տարածքից արտահանման/ներմուծման նպատակով բեռների՝ լաստանավով, օդանավով և այլ տրանսպորտային միջոցներով տեղափոխման ծախսերի փոխհատուցման ծրագրերի մշակում և իրականացում» ակնկալվող արդյունքից (հղում՝  https://www.arlis.am/Annexes/6/2021_N1902hav.1.pdf,  212-րդ էջ)։
8. Սույն որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելը - Նախագծի ընդունման կապակցությամբ անհրաժեշտություն է առաջանում համապատասխան փոփոխություններ և լրացումներ կատարելու Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ։ 
